**Contract de lucrări**

 **nr.\_\_\_\_data \_\_\_\_\_\_\_\_\_\_\_\_**

1. ***Părţile contractante:***

Prezentul contract se încheie în temeiul prevederilor art. 7, pct.5 din Legea nr. 98/2016 din 19 mai 2016, privind achiziţiile publice .

 Între,

 **COMUNA PRUNDU BARGAULUI** cu sediul in localitatea Prundu Bargaului, str. Principala nr. 512, jud. Bistrita Nasaud, cod postal 427230, cod fiscal 4347410, Tel. 0263265011, cont IBAN RO81TREZ101502205X008649 deschis la Trezoreria Bistrita, reprezentată prin **Crisan Doru Toader** – Primar, în calitate de **achizitor**, pe de o parte,

,

 si

SC …………………..sau Asocierea……(conform Contractului de Asociere autentificat notarial sub nr…….din……. adresă ...........................), telefon/fax ..............................., număr de înmatriculare ........................, cod fiscal ..................., cont (trezorerie, bancă) ...................................., reprezentată prin .................................................... (denumirea conducătorului), funcţia ..........................., în calitate de **executant** , pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** –prezentul contract şi toate anexele sale;
			2. ***achizitor şi executant*** - părţile contractante, aşa cum sunt acestea numite în prezentul contract;
			3. ***preţul contractului*** - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
			4. ***amplasamentul lucrării*** *-* locul unde executantul execută lucrarea;
			5. ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
			6. ***zi***- zi calendaristică; ***an*** - 365 zile.

*(se adaugă orice ce alţi termeni pe care părţile înţeleg să îi definească pentru contract)*

***3. Interpretare***

3.1În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4.* *Obiectul şi preţul contractului***

4.1- Executantul se obligă să execute ***Amenajare Troruare adiacente DN 17 in Localitatea Prundu Bargaului***

**CPV-45233161-5 - Lucrări de construcţii de trotuare**

 4.2. - Achizitorul se obligă să plătească executantului preţul convenit pentru îndeplinirea contractului de lucrări in functie de resursele bugetare.

 4.3. - Preţul convenit pentru îndeplinirea contractului, respectiv preţul lucrărilor executate, plătibil executantului de către achizitor, este de: **............ lei la care se adauga TVA in valoare de ........ lei.**

4.4. - Plata facturilor se va ace in functie de prevederile bugetare existente in momentul facturarii la categoria respectiva de cheltuieli

**5. *Durata contractului***

5.1 – Durata prezentului contract este de max  **24 luni** de la primirea ordinului de incepere a lucrarilor.

5.2 - Durata de valabilitate a contractului - Prezentul contract încetează să produca efecte numai după intocmirea procesului verbal de receptie finală a lucrărilor contractate şi eliberarea garanţiei de bună execuţie.

**6. *Documentele contractului***

*6*.1 - Documentele contractului sunt:

a) caietul de sarcini;

b) oferta financiară;

c) garanţia de bună execuţie

***7. Executarea contractului***

7.1 - Executarea contractului începe după constituirea garanţiei de bună execuţie .

7.2. - Lucrarile se vor executa pe masura asigurarii surselor de finantare.

***8. Protecţia patrimoniului cultural naţional***

8.1 - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a achizitorului.

8.2 - Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 8.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Dacă din cauza unor astfel de dispoziţii executantul suferă întârzieri şi/sau cheltuieli suplimentare, atunci, prin consultare, părţile vor stabili:

orice prelungire a duratei de execuţie la care executantul are dreptul;

totalul cheltuielilor suplimentare, care se va adăuga la preţul contractului.

8.3 - Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 8.1, de a înştiinţa în acest sens organele de poliţie şi comisia monumentelor istorice.

***9. Obligaţiile principale ale executantului***

9.1 - Executantul se obligă să execute si să finalizeze lucrarile **Amenajare Troruare adiacente DN 17 in Localitatea Prundu Bargaului**

9.2 - (1) Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract. si cu respectarea cerintelor din caietul de sarcini

(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

9.3 - Executantul are obligaţia de a prezenta achizitorului, înainte de începerea execuţiei lucrării, spre aprobare, graficul de execuţie de detaliu, alcătuit în ordinea tehnologică de execuţie.

Graficul de executie reprezinta parte integranta din contractul incheiat si are caracter obligatoriu pe toata perioada de derulare a contractului. In cazul in care termenele intermediare de executie asumate in grafic nu sunt respectate, contractul va fi considerat reziliat de drept dupa expirarea perioadei de maxim 10% din durata totala de executie, fara necesitatea unei alte formalitati si fara interventia vreunei autoritati sau instante de judecata .Executantul este considerat de drept pus in intarziere, fara alta notificare. Prezenta clauza nu va produce efecte in caz de forta majora.

In termen de 3 zile lucratoare dupa momentul rezilierii, achizitorul va certifica cantitatea lucrarilor executate, de la data intermediara stabilita in graficul de executie pana la momentul rezilierii, acestea intrand in mod gratuit in proprietatea privata a autoritatii contractante, exceptie facand situatia in care neexecutarea se datoreaza fortei majore.

9.4. - (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.

(2) Un exemplar din documentaţia predată de către achizitor executantului va fi ţinut de acesta în vederea consultării de către Inspecţia de Stat în Construcţii, precum şi de către persoane autorizate de achizitor, la cererea acestora.

(3) Executantul nu va fi răspunzător pentru proiectul şi caietele de sarcini care nu au fost întocmite de el. Dacă totuşi contractul prevede explicit ca o parte a lucrărilor permanente să fie proiectată de către executant, acesta va fi pe deplin responsabil pentru acea parte a lucrărilor.

(4) Executantul are obligaţia de a pune la dispoziţia achizitorului, la termenele precizate în anexele contractului, caietele de măsurători (ataşamentele) şi, după caz, în situaţiile convenite, desenele, calculele, verificările calculelor şi orice alte documente pe care executantul trebuie să le întocmească sau care sunt cerute de achizitor.

9.5 - (1) Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

(2) În cazul în care respectarea şi executarea dispoziţiilor prevăzute la alin.(1) determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului.

9.6 -(1) Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

(2) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa, cu excepţia situaţiei în care eroarea respectivă este rezultatul datelor incorecte furnizate, în scris, de către proiectant. Pentru verificarea trasării de către proiectant, executantul are obligaţia de a proteja şi păstra cu grijă toate reperele, bornele sau alte obiecte folosite la trasarea lucrărilor.

9.7 - Pe parcursul execuţiei lucrărilor şi remedierii viciilor ascunse, executantul are obligaţia:

de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;

de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

9.8 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării.

9.9 - (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor; sau

b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.

9.10 - (1) Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele, va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.

 (2) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri sau drumuri.

(3) Cu excepţia unor clauze contrare prevăzute în contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului.

9.11 - (1) Pe parcursul execuţiei lucrării, executantul are obligaţia:

de a evita, pe cât posibil, acumularea de obstacole inutile pe şantier;

de a depozita sau retrage orice utilaje, echipamente, instalatii, surplus de materiale;

de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

9.12 –(1) Executantul raspunde si are obligatia de a remedia pe propria cheltuiala defectele calitative aparute din vina sa, atat in perioada de executie cat si in peroada de garantie a lucrarilor executate.

(2) Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de **10 ani** de la recepţia lucrării, precum şi după împlinirea acestui termen, pe toată durata de existenţă a construcţiei, pentru viciile structurii de rezistenţă, ca urmare a nerespectării proiectelor şi detaliilor de execuţie aferente execuţiei lucrării.

9.13 - Executantul se obligă să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi

daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.

***10. Obligaţiile achizitorului***

10.1 – Achizitorul se obligă să plătească executantului preţul convenit pentru execuţia si finalizarea lucrarii ***Amenajare Troruare adiacente DN 17 in Localitatea Prundu Bargaului***

10.2 -La începerea lucrărilor achizitorul are obligaţia de a obţine toate autorizaţiile şi avizele necesare execuţiei lucrărilor.

10.3 - (1) Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

amplasamentul lucrării, liber de orice sarcină;

suprafeţele de teren necesare pentru depozitare şi pentru organizarea de şantier;

căile de acces rutier;

racordurile pentru utilităţi (apă, energie, canalizare etc.), până la limita amplasamentului şantierului.

(2) Costurile pentru consumul de utilităţi, precum şi cel al contoarelor sau al altor aparate de măsurat se suportă de către executant.

10.4 -Achizitorul are obligaţia de a pune la dispoziţia executantului întreaga documentaţie necesară pentru execuţia lucrărilor contractate, fără plată, în doua exemplare, la termenele stabilite prin graficul de execuţie a lucrării.

10.5 - Achizitorul este responsabil pentru trasarea axelor principale, bornelor de referinţă, căilor de circulaţie şi a limitelor terenului pus la dispoziţia executantului, precum şi pentru materializarea cotelor de nivel în imediata apropiere a terenului.

10.6 - Achizitorul are obligaţia de a examina şi măsura lucrările care devin ascunse în cel mult **2 zile** de la notificarea executantului.

10.7 - Achizitorul este pe deplin responsabil de exactitatea documentelor şi a oricăror alte informaţii furnizate executantului, precum şi pentru dispoziţiile şi livrările sale. Termenul de verificarea asi confirmare este de maxim 5 zile lucratoare de la primirea situatilor de lucraride la executant.

10.8 - Achizitorul are obligatia de a convoca comisia de receptie si de a intocmi Procesul Verbal de Receptie la terminarea lucrarilor numai daca sunt indeplinite toate conditiile pentru receptie, in decurs de 15 zile de la data notificarii depuse la sediul achizitorului de catre executant.

***11.* *Sancţiuni pentru neîndeplinirea culpabilă a obligaţiilor***

11.1-În cazul în care, din vina sa exclusivă, executantul nu îşi îndeplineşte obligaţiile asumate prin contract, inclusiv cele prevazute ca si termene contractuale la clauza 13.2, achizitorul este îndreptăţit de a deduce din preţul contractului, ca penalităţi, o sumă echivalentă cu 0,1% din preţul contractului pentru fiecare zi intarziere

11.2 **-** În cazul în care achizitorul nu onorează facturile în termen de 90 de zile de la expirarea perioadei convenite la clauza 17.1, atunci acesta are obligaţia de a plăti, ca penalităţi, o sumă echivalentă cu 0,1% pe zi intarziere din plata neefectuată.

11.3.- Achizitorul îşi rezervă dreptul de a renunţa oricând la contract, printr-o notificare scrisă adresată executantului fără nici o compensaţie, dacă acesta din urmă intră în procedura insolvenţei, cu condiţia că această renunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

 ***12. Garanţia de bună execuţie a contractului***

* 1. Contractantul se obligă să constituie garantia de bună executie a contractului în cuantum de 10% din pretul contractului fără TVA**.** Constituirea garantiei de bună executie se face:
1. printr-un instrument de garantare emis în conditiile legii de o societate bancară sau de o societate de asigurări, care devine anexă la contract. În acest caz ordinul de începere a contractului se va emite doar după primirea de către achizitor a instrumentului de garantare.

sau

1. prin retineri succesive din sumele datorate pentru facturile partiale. În acest caz, ordinul de începere a contractului se va emite doar după ce contractantul va face dovada faptului că a deschis un cont de disponibil distinct la dispozitia achizitorului la unitatea Trezoreriei Statului din cadrul organului fiscal competent în administrarea acestuia. Suma initială care se depune de către contractant în contul de disponibil astfel deschis nu trebuie să fie mai mică de 0,5% din pretul contractului.
	1. Achizitorul se obligă să elibereze garantia pentru participare numai după ce contractantul a făcut dovada constituirii garantiei de bună executie în una din formele anterior mentionate.
	2. Conform art. 37 alin. (1) lit. b) din Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publică/acordului-cadru din Legea nr. 98/2016 autoritatea contractantă va retine garantia pentru participare, ofertantul pierzând astfel suma constituită, atunci când oferta sa fiind stabilită câstigătoare, nu constituie garantia de bună executie în termen de cel mult 5 zile lucrătoare de la semnarea contractului.
	3. Contractantul se obligă să constituie garantia de bună executie a contractului pe toată perioada de execuție a lucrărilor la care se adaugă perioada de garantie tehnică acordată lucrărilor.
	4. Autoritatea contractantă are dreptul de a emite pretentii asupra garantiei de bună executie, oricând pe parcursul îndeplinirii contractului, în limita prejudiciului creat, în cazul în care contractantul nu îsi îndeplineste din culpa sa obligatiile asumate prin contract. Anterior emiterii unei pretentii asupra garantiei de bună executie autoritatea contractantă va notifica pretentia atât contractantului, cât si emitentului instrumentului de garantare, precizând obligatiile care nu au fost respectate, precum si modul de calcul al prejudiciului.
	5. În situatia executării garantiei de bună executie, partial sau total, contractantul are obligatia de a reîntregii garantia în cauză raportat la restul rămas de executat.
	6. Clauzele referitoare la garantia de bună executie nu vor avea ca efect degrevarea părtilor de celelalte obligatii stabilite prin prezentul contract (precum, dar fără a se limita la, termene de executie, penalitătile de întârziere, daunele interese etc).
	7. În cazul în care prin retinerea garantiei de bună executie nu se acoperă complet prejudiciul cauzat achizitorului acesta are dreptul de a solicita repararea sa integrală pe cheltuiala părtii în culpă.
	8. Restituirea garantiei de bună executie se va face astfel:
2. 70%, în termen de 14 zile de la data încheierii procesului-verbal de receptie la terminarea lucrărilor, dacă achizitorul nu a ridicat până la acea dată pretentii asupra ei, iar riscul pentru vicii ascunse este minim;
3. 30% din valoarea garantiei de bună executie aferentă lucrărilor executate se restituie, la expirarea perioadei de garantie a lucrărilor executate, pe baza procesului-verbal de receptie finală.
	1. În cazul în care pe parcursul executării contractului se suplimentează valoarea acestuia, contractantul are obligatia de a completa garantia de bună executie în corelatie cu noua valoare a contactului de achizitie publică.
	2. Garantia tehnică este distinctă de garantia de bună executie a contractului.

***13.******Începerea şi execuţia lucrărilor***

13.1 -(1) Executantul are obligaţia de a începe lucrările în maxim 3 zile de la primirea ordinului în acest sens din partea achizitorului.

 (2) Executantul trebuie să notifice achizitorului şi Inspecţiei de Stat în Construcţii, data începerii efective a lucrărilor.

13.2 -(1) Lucrările trebuie să se deruleze conform graficului de execuţie prezentat şi să fie terminate la data stabilită. Datele intermediare, prevăzute în graficele de execuţie, se consideră date contractuale.

 (2) Executantul va prezenta, la cererea achizitorului, după semnarea contractului, graficul de execuţie de detaliu, alcătuit în ordinea tehnologică de execuţie.

(3) În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la pct. 9.2 alin.(2), achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

13.3 - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea achizitorului.

(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

13.4 - (1) Materialele trebuie să fie de calitatea prevăzută în documentaţia de execuţie; verificările şi testările materialelor folosite la execuţia lucrărilor, precum şi condiţiile de trecere a recepţiei provizorii şi a recepţiei finale (calitative) sunt descrise în anexele la contract.

(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

13.5 - (1) Executantul are obligaţia de a nu acoperi lucrările care devin ascunse, fără aprobarea achizitorului.

(2) Executantul are obligaţia de a notifica achizitorului, ori de câte ori astfel de lucrări, inclusiv fundaţiile, sunt finalizate, pentru a fi examinate şi măsurate.

(3) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.

(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

***14. Întârzierea şi sistarea lucrărilor***

14.1 - În cazul în care:

volumul sau natura lucrărilor neprevăzute; sau

condiţiile climaterice excepţional de nefavorabile; sau

oricare alt motiv de întârziere care nu se datorează executantului şi nu a survenit prin încălcarea contractului de către acesta,

îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:

orice prelungire a duratei de execuţie la care executantul are dreptul;

totalul cheltuielilor suplimentare, care se va adăuga la preţul contractului.

***15. Finalizarea lucrărilor***

15.1. – Lucrarile ce fac obiectul prezentului contract trebuie finalizate in termenul convenit, la clauza 5.1. din contract.

15.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.

15.3.–(1)Pentru a evita aplicarea sanctiunilor prevazute la clauza 11.1, executantul trebuie sa solicite convocarea comisiei de receptie prin depunerea la sediul achizitorului, a notificarii scrise in acest sens, inainte de data limita de finalizare a lucrarilor mentionate in grafic, achizitorul avand obligatia de a convoca comisia de receptie si de a intocmi Procesul Verbal de Receptie la terminarea lucrarilor numai daca sunt indeplinite toate conditiile pentru receptie,in decurs de 15 zile de la data notificarii.

(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

15.4 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

15.5 - Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie. Plata ultimelor sume datorate executantului pentru lucrările executate nu va fi condiţionată de eliberarea certificatului de recepţie finală.

***16. Perioada de garanţie acordată lucrărilor***

16.1 - Perioada de garanţie a lucrarilor executate este de **24 luni** si decurge de la data recepţiei la terminarea lucrărilor şi până la recepţia finală.

16.2 - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

utilizării de materiale, de instalaţii sau a unei manopere neconforme cu prevederile contractului; sau

unui viciu de concepţie, acolo unde executantul este responsabil de proiectarea unei părţi a lucrărilor; sau

neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

(3) În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare .

16.3 - În cazul în care executantul nu executălucrările prevazute la clauza 16.2 alin.(2), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de la executant sau retinute din sumele cuvenite acestuia.

***17. Modalităţi de plată***

17.1 - Achizitorul are obligaţia de a efectua plata către executant în termen de maxim 30 zile calendaristice de la emiterea facturii de către acesta.

17.2 - Dacă achizitorul nu onorează facturile în termen de 14 zile de la expirarea perioadei convenite, atunci executantul are dreptul de a sista executarea lucrărilor sau de a diminua ritmul execuţiei. Imediat ce achizitorul îşi onorează restanţa, executantul va relua executarea lucrărilor în cel mai scurt timp posibil.

17.3 Decontarea lucrarilor se va face pe baza situatiilor de plata confirmate de dirigintele de santier. Acestea vor cuprinde cantitatile real executate, rezultate din masuratori si inscrise in Foile de atasament. Situatiile de plata se vor intocmi folosind preturile unitare si incadrarea lucrarilor in articolele de deviz (pozitia si denumirea lor) din devizele anexa la contract. Modul de masurare a cantitatilor real executate va fi cel prevazut in reglementarile tehnice, in Caietele de Sarcini sau in alte documente din contract.

17.4 - Contractul nu va fi considerat *terminat* pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie. Plata ultimelor sume datorate executantului, pentru lucrările executate, nu va fi condiţionată de eliberarea certificatului de recepţie finală.

***18. Ajustarea preţului contractului***

Nueste cazul.

***19. Asigurări***

19.1 - (1) Executantul are obligaţia de a încheia, înainte de începerea lucrărilor, o asigurare ce va cuprinde toate riscurile ce ar putea apărea privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările, precum şi daunele sau prejudiciile aduse către terţe persoane fizice sau juridice.

(2) Asigurarea se va încheia cu o societate de asigurare. Contravaloarea primelor de asigurare va fi suportată de către executant din capitolul „Cheltuieli indirecte”.

(3) Executantul are obligaţia de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).

(4) Executantul are obligaţia de a se asigura că subantreprenorii au încheiat asigurări pentru toate persoanele angajate de ei. El va solicita subantreprenorilor să prezinte achizitorului, la cerere, poliţele de asigurare şi recipisele pentru plata primelor curente (actualizate).

19.2 - Achizitorul nu va fi responsabil pentru niciun fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina achizitorului, a agenţilor sau a angajaţilor acestuia.

***20****.* ***Amendamente***

 20.1. - Partile contractante au dreptul, pe durata indeplinirii contractului, de a conveni modificarea clauzelor contractului prin act aditional numai in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului.

* 1. - Orice modificare adusa, din motive obiective, Proiectului Tehnic, Caietelor de sarcini sau Listelor de cantitati de lucrari va fi facuta numai de catre Proiectant si va fi insusita daca este cazul de verificatorul proiectului. Aceste modificari vor fi inaintate Beneficiarului si Constructorului sub forma de Dispozitie de santier a Proiectantului. Dispozitia de santier si listele de cantitati aferente acesteia vor fi semnate de Proiectant, Dirigintele de santier si Constructor. In cadrul acesteia se va fundamenta necesitatea executiei respectivelor categorii de lucrari si se va identifica sursa de finantare.

***21.Incetarea Contractului***

21.1. Partile au convenit de comun acord ca prezentul contract sa inceteze de plin drept,in temeiul unui pact comisoriu de gradul IV, fara punerea in intarziere a executantului, sau fara alta formalitate si fara interventia unei instante judecatoresti( sau tribunal arbitral), in urmatoarele situatii:

- daca una dintre parti este declarata in stare de incapacitate de plati sau a fost declansata procedura insolventei inainte de inceperea executarii prezentului contract;

-cesioneaza drepturile si obligatiile sale prevazute de prezentul contract fara acordul celeilalte parti;

***22. Rezilierea contractului***

 22.1. - În caz de neexecutare de către una din părţi a obligaţiilor contractuale,contractul se consideră reziliat de plin drept,după ce partea care nu şi-a îndeplinit obligaţiile a fost pusă în intarziere în vederea executării acestora.

 22.2. –Neexecutarea de catre una din parti a obligatiilor contractuale asumate, da dreptul partii lezate de a cere rezilierea contractului de lucrari si de a pretinde plata de daune interese

 22.3. - Achizitorul isi rezerva dreptul de a denunta contractul unilateral, printr-o notificare scrisa adresata executantului, fara nici o compensatie, daca executantul intră în procedura insolvenţei, cu conditia ca aceasta denunţare sa nu prejudicieze sau sa afecteze dreptul la actiune sau despagubire pentru achizitor. In acest caz, executantul are dreptul de a pretinde numai plata corespunzatoare pentru partea din contract executata pana la data denuntarii unilaterale a contractului.

 ***23. Forţa majoră***

23.1 - Forţa majoră este constatată de o autoritate competentă.

23.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

23.3 - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

23.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

23.6 - Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

***24. Soluţionarea litigiilor***

24.1 - Achizitorul şi executantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

24.2 - Dacă, după 15 zile de la începerea acestor tratative, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.

***25. Limba care guvernează contractul***

25.1 - Limba care guvernează contractul este limba română.

***26. Comunicări***

26.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

26.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

26.3. – Daca comunicarea se trimite prin fax, ea se considera primita in prima zi lucratoare dupa cea in care a fost expediata.

Comunicarile verbale nu se iau in considerare de nici una dintre parti, daca nu sunt confirmate, prin intermediul uneia din modalitatile prevazute la alineatele precedente.

***27. Legea aplicabilă contractului***

27.1 - Contractul va fi interpretat conform legilor din România.

Părţile au înţeles să încheie azi .................... prezentul contract în trei exemplare, doua pentru achizitor si unul pentru executant.

 Achizitor, Executant

COMUNA PRUNDU BIRGAULUI

 Primar S.C…………….

 CRISAN DORU TOADER Nume Reprez. Legal

 ...................... ……………………….

 (semnatura autorizata) (semnatura autorizata)

Vizat ,

Sef Serviciu Financiar Contabil

MOROSAN ELENA DELIA